**Informasjonsbrev fra styret - på tampen av mai 2022**

Det har dessverre vist seg vanskelig å få søppelcontaineren vår inn på Renovasjonsetatens tømmelister i år.. I dag fikk vi vite at de ikke har stor nok bil på den opprinnelige ruta, men at dette skal ordnes i disse dager.. Onsdager er tømmedag, hvis du ser at dette ikke har skjedd: Vær så snill å send en sms til 2401. Der skriver du: *REG Nordbergveien 105 container husholdningsavfall* Like fullt: Er containeren stappa - så må du ta med deg søpla hjem igjen! Det er IKKE greit å la posene henge halvveis inn i lukene eller å sette dem igjen på bakken. Husk også at det **kun** er husholdningsavfall i poser som skal i den store containeren.

\*\*\*

Tirsdag 7.juni tar styret en runde rundt på hele Solvang 4 for å se at det ser fint og ordentlig ut i avdelingen vår, at vedlikeholdsplikten på hyttene oppfylles og at de viktigste retningslinjene ellers er oppfylt. I år erstatter dette den ordinære ordensrunden. Husk (det relativt nye) vedtaket om at hekkene skal klippes etter blomstring, men før 15.juli. Oblater for betalt parkering legges også i postkassene denne dagen, for dere som ikke allerede har fått.

\*\*\*

Tirsdag 14.juni er det medlemsmøte på Felleshuset kl 18 – og klokka 19 følger festkomiteen opp med en sosial aktivitet. Vanligvis har jo dette vært en quiz, men i fjor gjorde kolonihageaktiviteten BINGO comeback - så vi får se hva de byr på i år. Oppslag/info kommer.

\*\*\*

Gikk du glipp av årets første og største hagedugnad? Da får du en ny sjanse lørdag 18.juni. Også denne gangen blir hageavfall satt ned på p-plassen lørdag (kvistbilen kommer mandag 20.) - så pass på ikke å parkere på østsiden av plenen den dagen.

\*\*\*

Sommeravslutning på jobb? Litt trangt for bursdagsfeiring? Eller bare lyst til å samle folk og fe og familie til et treff? Husk at alle kan leie Felleshuset – og at vi kolonister på avd 4 får svært gode priser. Sjekk utleiekalenderen på solvang4.no

\*\*\*

Neste Åpen halvtime på Felleshuset blir tirsdag 7.juni kl 17-17.30 hvis du har forslag, innspill, spørsmål eller annet på hjertet!

God juni! Hilsen Kolbjørn, Rikke, Mona, Bjørn; Rune, Stig, Bodil og Trine